Budgettet var fastlagt på 77,1 millioner kroner, og sluttidspunktet var midt i 2023. Begge ting er gået galt i projektet om et nyt Vendelbocenter i Sindal. Nu er forventningen at budgettet vil stige til 93,3 millioner kroner, og forhåbningen er, at det vil stå færdigt i begyndelsen af 2024. Ved næste byrådsmøde i Hjørring Kommune bliver politikerne orienteret om sagen, samt at der skal frigives 15 millioner ekstra kroner til projektet. Det er det svenske firma NCC, der er udpeget som totalentreprenør til projektet. I december måned 2018 besluttede byrådet, at der skulle bygges et nyt Vendelbocenter, da det eksisterende stod overfor en renovering på omkring 98 millioner kroner.

Referat:
Det er ikke gået som planlagt for det nye plejecenter Vendelbocenter i Sindal. Byggeriet er forsinket et halvt år, og det bliver også noget dyrere end først beregnet.